5. ทรัพย์สินที่ใช้ในการประกอบธุรกิจ

5.1 ทรัพย์สินถาวรหลัก

บริษัทและบริษัทย่อยมีทรัพย์สินถาวรหลักซึ่งประกอบด้วยอุปกรณ์และระบบสื่อโฆษณาดิจิตอล
เครื่องตกแต่งและเครื่อง ใช้สำนักงาน ยานพาหนะและอุปกรณ์ระหว่างติดตั้ง
โดยมีมูลค่าสุทธิตามบัญชี ตามที่ปรากฎในงบการเงินรวม ดังรายละเอียดต่อไปนี้

[]

หมายเหตุ :

ณ วันที่ 31 ธันวาคม 2555, 2554 และ 2553
บริษัทมีอุปกรณ์ซึ่งได้มาภายใต้สัญญาเช่าทางการเงินกับบริษัท อยุธยา ดีเวลลอปเม้นท์ ลีสซิ่ง จำกัด
โดยมีมูลค่าสุทธิตามบัญชีของสินทรัพย์ดังกล่าว จำนวนเงินประมาณ 8.3 ล้านบาท 25.9 ล้านบาท
และ 39.5 ล้านบาท ตามลำดับ

5.2 สินทรัพย์ที่ไม่มีตัวตน

บริษัทและบริษัทย่อยมีสินทรัพย์ไม่มีตัวตนได้แก่โปรแกรมคอมพิวเตอร์และสิขสิทธิ์โปรแกรมออนไลน์
โดยมีมูลค่าสุทธิตามบัญชี ตามที่ปรากฎในงบการเงินรวม ดังรายละเอียดต่อไปนี้

[]

5.3 สัญญาที่เกี่ยวข้อง

บริษัทมีสัญญาที่เกี่ยวข้องกับการประกอบธุรกิจที่สำคัญของบริษัทและบริษัทย่อย ดังนี้

5.3.1 สัญญาในการให้บริการสื่อโฆษณาระบบดิจิตอล

1) สัญญาเกี่ยวกับการให้บริการสื่อโฆษณาระบบดิจิตอล

  ก) สัญญาติดตั้งและบริการสื่อดิจิตอลมัลติมีเดียผ่านจอภาพ 3 มิติ

คู่สัญญา บริษัท และ

  1.บริษัท สยามพารากอน ดีเวลลอปเม้นท์ จำกัด (“พารากอน”)

  2.บริษัท สุขุมวิทซิตี้มอลล์ จำกัด (“เอ็มโพเรียม”)

วัตถุประสงค์ของการทำสัญญา เพื่อทำการติดตั้งและให้บริการสื่อโฆษณาดิจิตอลมัลติมีเดียผ่านจอภาพ
3 มิติในลักษณะ Exclusive rights
โดยติดตั้งและให้บริการสื่อโฆษณาดิจิตอลมัลติมีเดียตามพื้นที่ที่กำหนดไว้ในสัญญา

ระยะเวลาของสัญญา 10 ปี โดยสัญญากับพารากอนเริ่มตั้งแต่เดือนธันวาคมปี 2548 ส่วนสัญญากับ
เอ็มโพเรียมเริ่มตั้งแต่เดือนพฤศจิกายน 2548

รูปแบบของผลตอบแทน ส่วนแบ่งเวลาโฆษณา และค่าบริการรายเดือน

การสิ้นสุดสัญญาก่อนกำหนด
กรณีฝ่ายหนึ่งฝ่ายใดปฏิบัติผิดจากเงื่อนไขที่กำหนดไว้ในสัญญาและอีกฝ่ายหนึ่งได้
มีการแจ้งเป็นหนังสือแล้ว หากไม่มีการแก้ไขหรือปฏิบัติให้ถูกต้องตามสัญญา ภายใน 30
วันนับจากวันที่ได้รับหนังสือนั้น อีกฝ่ายหนึ่งมีสิทธิบอกเลิกสัญญาได้

การต่ออายุสัญญา หากบริษัทมีความประสงค์ที่จะต่ออายุสัญญา
บริษัทจะต้องทำหนังสือเป็นลายลักษณ์อักษรแจ้งล่วงหน้าไม่น้อยกว่า 6 เดือนก่อนหมดอายุสัญญา โดย
พารากอน และ เอ็มโพเรียม ตกลงที่จะพิจารณาให้สิทธิต่ออายุสัญญากับบริษัทก่อน
และการตกลงกันระหว่างคู่สัญญาจะต้องทำให้เสร็จสิ้นภายใน 3 เดือนก่อนหมดอายุสัญญา

ข)
สัญญาให้สิทธิเพื่อการบริหารจัดการพื้นที่ในการโฆษณาและจัดกิจกรรมภายในและภายนอกอาคารจัตุรัสจามจุรีแต่เพียงผู้เดียว

คู่สัญญา บริษัท และ จุฬาลงกรณ์มหาวิทยาลัย (“จุฬา”)

วัตถุประสงค์ของการทำสัญญา เพื่อให้สิทธิในการบริหารจัดการพื้นที่ในการโฆษณาแต่เพียงผู้เดียว
บริเวณภายในและภายนอกอาคารจัตุรัสจามจุรี
โดยบริษัทเป็นผู้ทำการติดตั้งและให้บริการสื่อโฆษณาดิจิตอลมัลติมีเดียตามพื้นที่ที่กำหนด

ระยะเวลาของสัญญา 5 ปี เริ่มตั้งแต่วันที่ 1 พฤษภาคม 2552 สิ้นสุดวันที่ 30 เมษายน 2557

รูปแบบของผลตอบแทน ส่วนแบ่งรายได้และส่วนแบ่งเวลาโฆษณา

การสิ้นสุดของสัญญา 1. เมื่อคู่สัญญาไม่ปฏิบัติให้ถูกต้องตามสัญญานี้ และคู่สัญญาอีกฝ่ายได้
แจ้งให้ทราบเป็นลายลักษณ์อักษรแล้ว แต่ยังไม่ดำเนินการแก้ไขภายใน 30 วัน

  2. เมื่อมหาวิทยาลัยบอกเลิกสัญญาเนื่องจากบริษัทไม่ชำระผลประโยชน์ตอบแทนแก่มหาวิทยาลัย

  3. บริษัทถูกศาลสั่งพิทักษ์ทรัพย์เด็ดขาดหรือพ้นสภาพการเป็นนิติบุคคล

  4. เกิดความเสียหายแก่สื่อโฆษณาบนพื้นที่เช่าทั้งหมดหรือโดยสิ้นเชิง

  5. เมื่อครบกำหนดตามสัญญาและมหาวิทยาลัยไม่อนุมัติการต่อสัญญา

2) สัญญาเกี่ยวกับการให้บริการสื่อโฆษณาที่ไม่ใช่ระบบดิจิตอล

  ก) บันทึกข้อตกลงความร่วมมือการสนับสนุนโครงการติดตั้งและบริหารสื่อโฆษณาประเภทต่างๆ

คู่สัญญา บริษัท และ บริษัท เดอะมอลล์ กรุ๊ป จำกัด

วัตถุประสงค์ของการทำสัญญา
เพื่อแสดงความร่วมมือการสนับสนุนโครงการติดตั้งและบริหารสื่อโฆษณาประเภท ต่างๆ เช่น Shelf
Pop Up, Shelf Stripe, Sticker Wrap, Shelf TV, Shelf Banner, Cart Board
และ Tunnel หรือสื่อโฆษณาประเภทอื่นๆ
ในบริเวณซุปเปอร์มาร์เก็ตตั้งแต่เคาน์เตอร์แคชเชียร์เข้ามา ให้แก่ Home Fresh Mart และ
Gourmet Market ของบริษัท เดอะมอลล์ กรุ๊ป จำกัด จำนวน 9 สาขา ได้แก่ สาขาหัวหมาก
สาขารามคำแหง สาขาท่าพระ สาขางามวงศ์วาน สาขาบางแค สาขาบางกะปิ สาขาโคราช
สาขาดิ เอ็มโพเรียม และสาขาสยามพารากอน

ระยะเวลาของสัญญา มีผลบังคับใช้ตั้งแต่เดือนพฤศจิกายน 2549
จนกว่าจะมีการแจ้งการเปลี่ยนแปลงล่วงหน้า

รูปแบบของผลตอบแทน ส่วนแบ่งรายได้

การสิ้นสุดสัญญาก่อนกำหนด บริษัทต้องทำการแจ้งล่วงหน้าเป็นลายลักษณ์อักษรไม่น้อยกว่า 90
วันก่อนวันสิ้นสุดบันทึกข้อตกลง

การต่ออายุสัญญา -

ข) บันทึกข้อตกลงความร่วมมือการสนับสนุนโครงการติดตั้งและบริหารสื่อโฆษณาประเภทต่างๆ

คู่สัญญา บริษัท และ บริษัท เดอะมอลล์ กรุ๊ป จำกัด

วัตถุประสงค์ของการทำสัญญา
เพื่อแสดงความร่วมมือการสนับสนุนโครงการติดตั้งและบริหารสื่อโฆษณาประเภท ต่างๆ คือ
สื่อโฆษณาบริเวณ บันไดเลื่อนและประตูห้องน้ำ (Sticker Wrap) ซุ้มประตู (Arch) หน้าลิฟท์
(Sticker Wrap) และ สื่อโฆษณา Mock Up ให้แก่ Home Fresh Mart ของศูนย์การค้า
เดอะมอลล์ จำนวน 7 สาขา ได้แก่ สาขาหัวหมาก สาขารามคำแหง สาขาท่าพระ
สาขางามวงศ์วาน สาขาบางแค สาขาบางกะปิ และสาขาโคราช

ระยะเวลาของสัญญา 5 ปี เริ่มตั้งแต่เดือนมีนาคม 2550

รูปแบบของผลตอบแทน ส่วนแบ่งรายได้

การสิ้นสุดสัญญาก่อนกำหนด บริษัทต้องทำการแจ้งล่วงหน้าเป็นลายลักษณ์อักษรไม่น้อยกว่า 90
วันก่อนวันสิ้นสุดบันทึกข้อตกลง

การต่ออายุสัญญา -

ค)
บันทึกข้อตกลงความร่วมมือการสนับสนุนโครงการติดตั้งและบริหารสื่อโฆษณาประเภทต่างๆในลานจอดรถ

คู่สัญญา บริษัท และ บริษัท เดอะมอลล์ กรุ๊ป จำกัด

วัตถุประสงค์ของการทำสัญญา
เพื่อแสดงความร่วมมือการสนับสนุนโครงการติดตั้งและบริหารสื่อโฆษณาประเภท ต่างๆ
ในลานจอดรถให้แก่ศูนย์การค้า ของบริษัท เดอะมอลล์ กรุ๊ป จำกัด จำนวน 7 สาขา ได้แก่
สาขาหัวหมาก สาขารามคำแหง สาขาท่าพระ สาขางามวงศ์วาน สาขาบางแค สาขาบางกะปิ
และสาขาโคราช

ระยะเวลาของสัญญา 5 ปี เริ่มตั้งแต่เดือน เมษายน 2550

รูปแบบของผลตอบแทน ส่วนแบ่งรายได้

การสิ้นสุดสัญญาก่อนกำหนด บริษัทต้องทำการแจ้งล่วงหน้าเป็นลายลักษณ์อักษรไม่น้อยกว่า 90
วันก่อนวันสิ้นสุดบันทึกข้อตกลง

การต่ออายุสัญญา -

5.3.2
บันทึกข้อตกลงความร่วมมือการสนับสนุนโครงการส่งเสริมการเผยแพร่ผลงานทางการศึกษาและองค์ความรู้อื่นสำหรับสถาบันอุดมศึกษาโดยใช้เทคโนโลยีจอภาพผ่านเครือข่ายสารสนเทศเพื่อการพัฒนาการศึกษา

คู่สัญญา บริษัท และ มหาวิทยาลัย

วัตถุประสงค์ของการทำสัญญา 1.
เพื่อเป็นช่องทางในการเผยแพร่ข้อมูลข่าวสารและกิจกรรมของนักศึกษาใน สถาบันการศึกษา

  2. เพื่อเป็นช่องทางในการเผยแพร่ผลงาน ความคิดสร้างสรรค์และจินตนาการในด้าน Digital
  Content ทำให้นักศึกษาที่มีผลงานด้านศิลปะและความคิดสร้างสรรค์ได้มีช่องทางในการเผยแพร่
  อันจะนำไปสู่การดำเนินการทางธุรกิจด้าน Content Industry ต่อไป

  3. เพื่อเป็นสื่อและตัวกลางในการจัดกิจกรรมหรือกระตุ้นให้มีการทำงานร่วมกันโดยผ่านโลกของ
  Cyber Space และให้นิสิตนักศึกษาสามารถทำงานร่วมกันได้

  4. เพื่อจัดทำเป็น Virtual Studio
  อันเป็นการพัฒนาการเรียนรู้ทางทฤษฎีไปสู่การปฏิบัติอย่างมืออาชีพ โดยความร่วมมือกับผู้เชี่ยวชาญ

  5. เพื่อให้เกิดแหล่งเรียนรู้โดยใช้ระบบจัดการความรู้

ระยะเวลาของสัญญา ตั้งแต่เดือนกันยายน 2549 เป็นต้นไป

หมายเหตุ
บริษัทได้ใช้สิทธิ์ตามบันทึกข้อตกลงฉบับนี้ในการดำเนินการทำสัญญาหรือบันทึกข้อตกลงกับสถาบันการศึกษาต่างๆ
ซึ่ง ณ วันที่ 31 ธันวาคม 2552 ได้จัดทำสัญญาและบันทึกข้อตกลงกับสถาบันการศึกษาต่างๆ แล้ว
จำนวน 8 สถาบัน โดยได้กำหนดช่วงเวลาของสัญญาอยู่ระหว่าง 3-5 ปี
และกำหนดค่าตอบแทนในรูปค่าเช่าสถานที่และหรือค่าบริการ ทั้งนี้
หากบริษัทมีความประสงค์ที่จะต่ออายุสัญญา
บริษัทจะต้องทำหนังสือเป็นลายลักษณ์อักษรแจ้งสถาบันการศึกษานั้นๆ ล่วงหน้าไม่น้อยกว่า 6
เดือนก่อนหมดอายุสัญญา โดยได้กำหนดช่วงเวลาการต่ออายุของสัญญาไว้ประมาณ 2-5 ปี
และในปัจจุบันบันทึกข้อตกลงกับสถาบันการศึกษาที่ยังไม่สิ้นสุดอายุสัญญามีเพียง 4 มหาวิทยาลัย ได้แก่
มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยราชภัฏบ้านสมเด็จเจ้าพระยา
มหาวิทยาลัยราชภัฏสวนดุสิต และมหาวิทยาลัยศรีปทุม

5.3.3 สัญญาบริการส่งเสริมการขาย

คู่สัญญา บริษัท และบริษัท อัลเตอร์เนทีฟ เมเนจเม้นท์ จำกัด (“ผู้ให้บริการ”)

วัตถุประสงค์ของการทำสัญญา
เพื่อให้ผู้ให้บริการดำเนินการทางการตลาดในการส่งเสริมการขายบริการของบริษัท
โดยการให้บริการในการจัดหาลูกค้า/สินค้าเพื่อลงโฆษณาในสื่อโฆษณาของบริษัทใน Home Fresh
Mart ,Gourmet Market ,U network ,3D Media

ระยะเวลาของสัญญา นับแต่วันที่ 1 มกราคม 2555 ถึงวันที่ 31 ธันวาคม 2555

รูปแบบของผลตอบแทน ส่วนแบ่งรายได้

การสิ้นสุดสัญญาก่อนกำหนด คู่สัญญาอาจบอกเลิกสัญญาได้ ในกรณีดังนี้

  (1) คู่สัญญาฝ่ายใดฝ่ายหนึ่งทำผิดสัญญาข้อหนึ่งข้อใดในสัญญา ให้ถือว่าสัญญาเป็นโมฆะทันที

  (2)
  คู่สัญญาฝ่ายใดฝ่ายหนึ่งมีสิทธิบอกเลิกสัญญาโดยบอกกล่าวล่วงหน้าเป็นลายลักษณ์อักษรไม่น้อยกว่า
  30 วัน

  (3) หากผลประกอบการที่เกิดจากการให้บริการของผู้ให้บริการ
  ไม่เป็นไปตามเป้าที่ได้ตกลงกันไว้
  บริษัทมีสิทธิบอกเลิกสัญญาโดยบอกกล่าวล่วงหน้าเป็นลายลักษณ์อักษรไม่น้อยกว่า 30 วัน

เงื่อนไขอื่น (1) ในระหว่างอายุสัญญา
ผู้ให้บริการตกลงที่จะไม่ดำเนินธุรกิจหรือให้บริการอื่นใดในธุรกิจชนิดเดียวกันหรือประเภทเดียวกันให้แก่บุคคลอื่น
ไม่ว่ากระทำในนามของตนเองหรือบุคคลอื่นใด

  (2) ขอบข่ายของสัญญาฉบับนี้มิได้เป็นการให้สิทธิผูกขาดในการให้บริการแก่ผู้ให้บริการแต่อย่างใด
  บริษัทยังคงไว้ซึ่งสิทธิในการให้บริการสื่อโฆษณา
  และ/หรือแต่งตั้งผู้ให้บริการรายอื่นได้ตามความเหมาะสม

5.3.4 สัญญาเช่าอาคารสำนักงาน

คู่สัญญา บริษัท ไทยซัมมิท ทาวเวอร์ จำกัด (“ผู้ให้เช่า”), บริษัท (“ผู้เช่า”)

ทรัพย์สินที่เช่า เช่าพื้นที่รวม 553.85 ตร.ม. บนชั้น 24 ของอาคารไทยซัมมิท ทาวเวอร์
ถนนเพชรบุรีตัดใหม่ แขวงบางกะปิ เขตห้วยขวาง กรุงเทพฯ เพื่อใช้เป็นที่ตั้งสำนักงานของบริษัท
และใช้เป็นพื้นที่เก็บของที่เกี่ยวข้องกับการดำเนินธุรกิจของบริษัท

ระยะเวลาของสัญญา 3 ปี เริ่มตั้งแต่วันที่ 1 ธันวาคม 2555

เงื่อนไขของสัญญา 1. หากผู้เช่าพื้นที่เช่าครบ 2
ปีผู้เช่ามีสิทธิในการยกเลิกสัญญาโดยแจ้งต่อผู้ให้เช่าเป็นลายลักษณ์อักษรล่วงหน้าไม่น้อยกว่า 90 วัน
และเมื่อมีการยกเลิกสัญญาผู้ให้เช่าจะคืนเงินประกันให้

  2. หากครบกำหนดอายุตามสัญญาเช่าแล้ว
  และผู้เช่ามีความประสงค์ที่จะให้เช่าทรัพย์สินดังกล่าวต่อ
  ให้ผู้เช่าแจ้งเป็นลายลักษณ์อักษรล่วงหน้าไม่น้อยกว่า 90 วันก่อนวันสิ้นสุดสัญญาเช่า
  เมื่อผู้ให้เช่าตกลงต่อสัญญาเช่า ให้สัญญาเช่านี้มีผลต่อไปอีกเป็นเวลา 3 ปี
  โดยทำสัญญาเช่ากันใหม่และให้ผู้เช่ามีสิทธิปรับอัตราค่าเช่าใหม่ตามราคาตลาดในขณะนั้น

การสิ้นสุดสัญญาก่อนกำหนด กรณีที่ผู้เช่าผิดสัญญาเช่าหรือระเบียบปฏิบัติตามข้อหนึ่งข้อใด หรือหลายข้อ
หรือละเลยไม่แก้ไขเหตุดังกล่าวให้ถูกต้องเป็นไปตามสัญญาเช่าหรือระเบียบปฏิบัตินับแต่ได้รับหนังสือบอกกล่าวถึงเหตุดังกล่าวจากผู้ให้เช่า
หรือผู้เช่าถูกพิทักษ์ทรัพย์หรือเป็นบุคคลล้มละลายหรือชำระบัญชีเลิกกิจการ
หรือไม่ชำระค่าเช่าหรือค่าบริการให้ถูกต้องตามกำหนดระยะเวลาในสัญญาให้ผู้ให้เช่ามีสิทธิบอกเลิกสัญญาได้ทันทีโดยมีหนังสือบอกกล่าวแก่ผู้เช่า
ทั้งนี้
ไม่ตัดสิทธิที่ผู้ให้เช่าจะเรียกร้องค่าเสียหายอื่นใดจากการผิดสัญญาของผู้เช่าไม่ว่าโดยสัญญานี้หรือตามกฎหมาย

5.4 สิทธิพิเศษที่ได้รับจากการส่งเสริมการลงทุน

บริษัทได้รับการส่งเสริมการลงทุนโดยคณะกรรมการส่งเสริมการลงทุน (BOI)
ตามบัตรการส่งเสริมการลงทุนเลขที่1784(7)/2549 ตั้งแต่วันที่ 4 กรกฎาคม 2549 ระยะเวลา 8
ปี อาศัยอำนาจตามพระราชบัญญัติการลงทุน พ.ศ. 2520
โดยบริษัทได้รับการส่งเสริมการลงทุนในกิจการ ซอฟต์แวร์ ประเภท Digital Content
โดยมีเงื่อนไขดังนี้

  1.
  ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมมีกำหนด
  เวลาแปดปี นับแต่วันที่เริ่มมีรายได้จากการประกอบกิจการนั้น

  2.
  ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคล
  ไปรวมคำนวณเพื่อเสียภาษีเงินได้ตลอดเวลาที่ได้รับยกเว้นภาษีเงินได้นิติบุคคลนั้น

3. ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

  4.
  ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและเวลาเท่าที่คณะกรรมการส่งเสริมการลงทุนเห็นสมควร

  5.
  ให้คนต่างด้าวซึ่งเป็นช่างฝีมือหรือผู้ชำนาญการดังกล่าวได้รับอนุญาตทำงานเฉพาะตำแหน่งหน้าที่การทำงานที่คณะกรรมการส่งเสริมการลงทุนให้ความเห็นชอบ